दिगंबर जैन सोशल ग्रुप फेडरेशन का शपथ विधि समारोह 5 को
दिगंबर जैन सोशल ग्रुप फेडरेशन का शपथ विधि समारोह 5 मार्च को रवींद्र नाट्यगृह में दोपहर 2 बजे होगा। इसमें 2017 के नए राष्ट्रीय अध्यक्ष हंसमुख गांधी, राष्ट्रीय महासचिव राजेंद्र जैन, राष्ट्रीय कोषाध्यक्ष राकेश विनायका के साथ ही मनोनीत पदाधिकारी भी शपथ लेंगे।हस्तापुर के पीठाधीश कर्मयोगी स्वस्ति रवींद्र कीर्ति स्वामी (कर्नाटक) के सुरेंद्र हेगड़े सहित अन्य लोग मौजूद रहेंगे। शपथ विधि से पहले स्वास्थ्य बीमा योजना की शुरुआत की जाएगी। फेडरेशन के राष्ट्रीय प्रवक्ता प्रदीप गोयल और मीडिया प्रभारी ललित बड़जात्या ने बताया शाम को फेडरेशन की कैबिनेट की पहली बैठक होगी। इससे पहले दोपहर 1.30 बजे रीगल तिराहा स्थित कीर्ति स्तंभ पर 2018 में कर्नाटक में होने वाले भगवान बाहुबली के महामस्तकाभिषेक के कलशों के वितरण का शुभारंभ किया जाएगा। अक्टूबर में होने वाले युवा सम्मेलन के कार्यालय का भी उद्घाटन होगा।
hin_Deva hin_Deva